TACC วิ่งฉิว 5% หลังโบรกฯเคาะเป้าใหม่ 5 บ.-อัพกำไรปี 62 เพิ่มมาที่ 119 ลบ. ขานรับยอดขายโต
TACC วิ่งฉิว 5% หลังโบรกฯเคาะเป้าใหม่ 5 บ.-อัพกำไรปี 62 เพิ่มมาที่ 119 ลบ. ขานรับยอดขายโต โดย ณ เวลา 10.06 น. อยู่ที่ระดับ 4 บาท เพิ่มขึ้น 0.20 บาท หรือ 5.26% สูงสุดที่ระดับ 4.06 บาท ต่ำสุดที่ระดับ 3.84 บาท ด้วยมูลค่าการซื้อขาย 11.79 ล้านบาท
1 เม.ย. 2562

ผู้สื่อข่าวรายงานว่า ราคาหุ้น บริษัท ที.เอ.ซี. คอนซูเมอร์ จำกัด (มหาชน) หรือ TACC ณ เวลา 10.06 น. อยู่ที่ระดับ 4 บาท เพิ่มขึ้น 0.20 บาท หรือ 5.26% สูงสุดที่ระดับ 4.06 บาท ต่ำสุดที่ระดับ 3.84 บาท ด้วยมูลค่าการซื้อขาย 11.79 ล้านบาท

ด้านนักวิเคราะห์ บล.ฟินันเซียไซรัส ระบุในบทวิเคราะห์ ปรับเพิ่มกำไรปกติปีนี้ขึ้น 11% เป็น 119 ลบ. เพิ่มขึ้น 29% จากปีก่อน จากเดิมคาดเพิ่มขึ้น 16% โดยเพิ่มรายได้และมาร์จิ้น สินค้าใหม่ที่เริ่มวางขายได้รับการตอบรับดี และกลับเข้าตลาดกัมพูชาอีกครั้ง (ชา Zenya) แนวโน้มกำไรสุทธิจะสดใสตั้งแต่ไตรมาส 1/62 คาด โต 244% จากไตรมาสก่อน , โต 99% จากปีก่อน เป็น 31 ลบ. และดีต่อในไตรมาส 2/62 ตามฤดูกาล ราคาเป้าหมายปรับขึ้นเป็น 5 บาทจาก 4.50 บาท และแนะนำ “ซื้อ“